**ODISEJA**

1. **AVTOR:** Homer

 **NASLOV:** Odiseja

 **ČAS NASTANKA:** Antika (obdobje pred srednjim vekom)

 **OBLIKA DELA:** (Junaški) Ep, verz je heksameter.

2. **DOGAJALNI PROSTOR IN ČAS:** Zgodba se začne deset let po padcu Troje, ko najdemo Odiseja na otoku nimfe Kalipso. Ta ga tam zadržuje že sedem let. Toda bogovi ji ukažejo, naj ga spusti in junak po mesecu plovbe in plavanj pride na Sherijo, deželo Faiakov. Ti ga lepo sprejmejo in Odisej se jim da prepoznati. Tukaj se vrnemo deset let v preteklost, v čas neposredno pot trojanski vojni, kjer Odisej pripoveduje o svojih blodnjah po svetu.

3. **KNJIŽEVNE OSEBE, NJIHOV ZNAČAJ, DRUŽBENI POLOŽAJ, ŽIVLJ. NAZOR:**

* ODISEJ: Glavni junak v knjigi, potuje po svetu, odtrgan od svoje družine in obupan, medtem pa doživlja razne dogodivščine. Je zvit, pameten, zna lagati ob potrebi, odločen, pogumen, nima strahov, razen tega, da ne bi nikoli več videl domovine. Je dobra oseba in je pripravljen pomagati, če lahko, a v sili se je pripravljen braniti.
* TELEMAH: Odisejev sin, ki je na začetku knjige nesamozavesten, a se ob pomoči Atene v drugi podobi zave, da mora poskusiti najti očeta in tako rešiti sebe, mame in posestva vsiljivih snubcev, ki odžirajo živino njegovega očeta. Podoben očetu po zgledu in notranjosti.
* PENELOPA: Odisejeva žena, ki ga ljubi in ne more verjeti, da je mrtev. Naivna, saj vsakemu popotniku verjame, da je resnica, ki jo nosi o možu. Kljub temu je zvita in zna najti ukane, da vsaj začasno ustavi vsiljive snubce.
* ATENA: Zevsova hči, ki svojega očeta prepriča, da pomaga Odiseju, da se vrne in ne dovoli svojemu bratu, da bi ga še naprej onemogočal na svoji poti domov. V skoraj vsakem delu knjige se pojavi v drugi podobi. Je zaščitnica obrti in umetnosti, bojuje se za modrost, Odiseju tudi sicer pomaga v težavah.
* ZEVS: Najvišji Bog na Olimpu sin Kronosa, zato je v knjigi imenovan Kronion, bog neviht, Hefajst mu dela strele, Poseidonov in Hadesov brat, oče veliko bogov ter polbogov, njegova žena je Hera.
* POZEJDON: Bog voda in rek, poskuša zato onemogočiti Odiseju plovbo po morju, ker mu je oslepil sina, a sčasoma se njegov srd poleže, saj se tudi zaveda, da je Odiseju usojeno, da se bo 20 letih vrne nazaj domov.

4. **TEMA IN PROBLEM DELA:** Nanizanost pustolovščin okoli ene osebnosti, Odiseja, nesrečnega a na koncu le srečnega trpina.

5. **POSEBNOSTI V ZGRADBI, JEZIKU IN NAČINU IZRAŽANJA**: Jezik je starinski, v njem je uporabljenih veliko okrasnih pridevkov. Nekatere besede so naglašene drugače kot danes, ponekod se pojavi nepravilni vrstni red besed, uporabljenega je veliko premega govora ter dvogovorov. Kraj in čas nista stalna, saj se čez celotno zgodbo spreminjata, ko se npr. Odisej začne spominjati svojega potovanja, itd. Pripovedovalec je v obliki Odiseja.

6. **OSEBNO RAZUMEVANJE IN VREDNOTENJE DELA:** Pričakovala sem, da bom imela z branjem proze težave, a me je Odiseja prijetno presenetila. Knjiga gladko teče in dogodki v njej so zanimivi, še posebej Odisejeva vrnitev. Osebno mi del, ki ga preživi kot berač ni preveč všeč. Posebej pritegnilo me je maščevanje snubcem ter dogodek v kiklopovi jami. Knjiga je po mojem mnenju lahko berljiva, saj vsebuje zanimive dogodke, zaplete,...

7. **IZBRANI ODLOMEK ALI PRIZOR:** Prizor v kiklopovi jami, kjer Odisej s svojo domiselnostjo doseže odhod iz jame.